Callosciurus

Callosciurus ialah genus tupai yang secara kelompoknya dipanggil "tupai cantik". Ia dijumpai kebanyakannya di Asia Tenggara, sungguhpun beberapa spesies turut ditemukan di Nepal, timur laut India, Bangladesh dan selatan China. Beberapa spesies mendiami pulau-pulau. Secara keseluruhan, genus ini merangkumi 15 spesies dan banyak varieti dan subspesies. Genus Glyphotes, Rubrisciurus, dan Tamiops kadangkala turut dirangkumkan dalam Callosciurus.

 Penerangan 
Beberapa spesies sungguh bewarna-warni; malah, ia tergolong dalam mamalia paling bercorak dan berwarna. Tupai bukit memiliki warna hitam hijau zaitun, tetapi perutnya merah darah. Tupai gading mempunyai belakang hitam, putih di sisi, dan perang-merah di bahagian bawah. Tupai Finlayson terdapat dalam tiga variati: perang-merah, hitam dan putih bersih.

Kebanyakan tupai dalam genus Callosciurus hidup di hutan hujan tropika, tetapi sesetengah varieti tinggal di taman dan kebun di bandar Asia. Di pokok, ia membina sarang daripada bahan tumbuhan. Ia hidup bersendirian, melahirkan satu atau dua anak. Makanannya terdiri daripada kekacang, buah, dan biji benih, dan juga serangga dan telur burung.

 Spesies 
Terdapat sekitar 15 spesies:

 Callosciurus adamsi (Kloss 1921): barat laut Borneo.
 Callosciurus albescens (Bonhote, 1901): utara Sumatera.
 Callosciurus baluensis (Bonhote 1901), tupai Kinabalu: barat laut Borneo.
 Callosciurus caniceps (Gray 1842), tupai perut kelabu: Myanmar, Thailand, Semenanjung Malaysia.
 Callosciurus erythraeus (Peter Simon Pallas 1779), tupai bukit: China selatan, Hainan, Taiwan, Asia Tenggara.
 Callosciurus finlaysonii (Horsfield 1824): Myanmar, Thailand, Kemboja.
 Callosciurus honkhoaiensis (Nguyen et al., 2018): Pulau Hon Koai.
 Callosciurus inornatus (Gray 1867): Yunnan (China), Laos, Vietnam.
 Callosciurus melanogaster (Thomas 1895): Pulau Mentawai.
 Callosciurus nigrovittatus (Horsfield 1824), tupai tompok: Semenanjung Malaysia, Jawa, Sumatera, Borneo, banyak kepulauan kecil.
 Callosciurus notatus (Boddaert 1785), tupai pinang: Semenanjung Malaysia, Singapura, Jawa, Sumatera, Borneo, Bali, Lombok, banyak kepulauan kecil.
 Callosciurus phayrei (Blyth 1856): selatan Myanmar.
 Callosciurus prevostii (Desmarest 1822), tupai gading: Semenanjung Malaysia, Sumatera, Borneo, banyak pulau kecil; diperkenalkan ke Sulawesi.
 Callosciurus pygerythrus (Geoffroy Saint-Hilaire 1831): Nepal, timur laut India, Bangladesh, Myanmar.
 Callosciurus quinquestriatus (Anderson 1871): wilayah sempadan Yunnan (China) dan Myanmar.
 Callosciurus orestes (Thomas 1895): Barat laut Borneo.

 Rujukan 
 Ronald M. Nowak: Walker's Mammals of the World. Johns Hopkins University Press, 1999 ISBN 0-8018-5789-9
 Thorington, R. W. Jr. and R. S. Hoffman. 2005. Family Sciuridae. Pp. 754-818 in Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
 Mammals of Borneo

Pautan luar
 Squirrels of Southeast Asia
 Photo gallery showing some of the variations of the Gray-bellied Squirrel
 Photo gallery showing some of the variations of Finlayson's Squirrel
 Profile at ecologyasia.com
 Profile at wildsingapore.per.sg